Masjid Kota Damansara

Masjid Kota Damansara juga dikenali sebagai Masjid Kuning merupakan sebuah masjid kariah yang terletak di kawasan perumahan Kota Damansara, Petaling Jaya, Selangor iaitu sebuah negeri dalam Malaysia. Ianya dirasmikan oleh Duli Yang Maha Mulia Sultan Selangor, Sultan Sharafuddin Idris Shah.

Lokasi 
Masjid Kota Damansara terletak di Jalan Sepah Puteri 5/21, Seksyen 5 Kota Damansara, salah satu perbandaran di Petaling Jaya. Masjid ini dapai dicapai dengan mengambil persimpan Jalan Sepah Puteri 5/21 dari Persiaran Mahogani ataupun Jalan Sepah Puteri 5/1.  Secara geografi, ialah terletak di koordinat  manakala dari segi pentadbiran ialah terletak di bawah Mukim Sungai Buloh, Daerah Petaling. Terletak berhampiran dengan Sekolah Rendah Agama Kota Damansara 5, Pangsapuri Carmila dan Stesen Minyak Shell Seksyen 11 Kota Damansara.

Latar belakang 
Masjid Kota Damansara digunakan oleh masyarakat setempat sebagai satu tempat beribadat dan aktiviti masyarakat seperti perlaksanaan ibadah korban. Ia juga digunakan bagi melaksanakan solat Jumaat dan berhampiran dengan Sekolah Rendah Agama Kota Damansara 5. Permohonan memperuntukkan kewangan pembinaan masjid ini dibuat melalui Pejabat Agama Islam Daerah Petaling dan Bahagian Pengurusan Masjid, Jabatan Agama Islam Selangor. Pada 8 Jun 2004, satu jawatankuasa sementara telah ditubuhkan untuk menggerakkan dan memohon kepada kerajaan negeri Selangor untuk membina masjid di Kota Damansara. Ianya siap sepenuhnya pada 2 Oktober 2008.

Kemudahan 
Antara kemudahan yang tersedia di Masjid Kota Damansara ialah ruang solat yang berhawa dingin, bilik seminar, bilik kuliah, perpustakaan, pejabat, bilik imam dan bilal, van jenazah, dapur, tandas dan stor.

Pengangkutan 
Masjid Kota Damansara dapat dicapai dengan mengunakan perkhidmatan Bas Perkhidmatan MRT dari Stesen MRT Kota Damansara di Pintu A stesen, laluan T805 (Stesen Kota Damansara–Seksyen 4, 5 Kota Damansara dan Taman Sains Selangor) dengan mengambil perhentian bernama "Masjid Kota Damansara" ataupun di perhentian Sekolah Rendah Agam Seksyen 5.

Galeri

Rujukan

Pautan luar 

 Masjid Kota Damansara di Peta Google

Masjid di Petaling
Penubuhan 2008 di Malaysia